VikipeediA 

Oksitaani keel 


Oksitaani keel ( Lenga d'õc, Occitan, varem ka provansi 
keel või provanssaali keel) on romaani keelte hulka 
kuuluv keel, mida kõneldakse Hispaania kirdeosas 
(Kataloonias), Monacos, Prantsusmaa lõunaosas ning 
Itaalias. Seda piirkonda nimetatakse kokkuvõtlikult 
Oksitaaniaks. Samuti kõneldakse oksitaani keelt väikeses 
enklaavis Guardia Piemonteses (Kalaabrias Itaalias). Keele 
ühtsuse suhtes on keeleteadlased eri seisukohtadel ning 
vahel peetakse oksitaani keelt makrokeeleks. Mõned 
allikad peavad oksitaani keele haruks ka katalaani keelt, 
mis on mõnele oksitaani dialektile (nt gaskooni keelele) 
sama lähedane kui oksitaani dialektid üksteisele. 19. 
sajandi lõpuni peetigi katalaani keelt oksitaani dialektiks.^ 

Tänapäeval on oksitaani keelel ametliku keele staatus 
Kataloonias, kus Vai d'Aranis kõneldakse gaskooni keele 
Arani murrakutJ21 Oksitaani lähim sugulaskeel on 
katalaani keelJ 3 ^ 2010. aasta septembrist peab Kataloonia 
parlament oksitaani keele Arani murrakut eelistatavaks 
ametlikuks keeleks Vai dAranis. 


Ajalooliselt on kogu oksitaani keele kohta kasutatud 
sünonüümidena nimetusi Limousini dialekt ( Lemosin ), 

Languedoci dialekt ( Lengadocian ), gaskooni dialekt ja 
hilisemal ajal ka provanssaali dialekt ( Provengal , 

Provengau või Prouvertgau). Tänapäeval tähistab nimetus 
"Provengal" peamiselt oksitaani murret, mida kõneldakse Kagu- 
Prantsusmaal Provence'isJ 4 ^ 

Erinevalt suurtest romaani keeltest nagu prantsuse või hispaania 
keel, ei ole oksitaani keelel ühtset kirjakeelt ning Prantsusmaal, mis 
hõlmab suurema osa Oksitaaniast, puudub oksitaani keelel ametlik 
staatus. Selle asemel kasutatakse oksitaani keele jaoks eri kirjaviise, 
millest mõni on murdeülene, mõni aga põhineb ühel murdel. 

Kirjakeele väljakujunemist takistab oksitaani keele taandumine 
igapäevasest kõnepruugist Lõuna-Prantsusmaal ning suured 
erinevused oksitaani murrete fonoloogias ja sõnavaras. 

Põhja- ja idamurretel on ühiseid morfoloogilisi ja foneetilisi jooni galloitaalia ja OiT keeltega (nt 
nasaalvokaalid, lõppkonsonantide kadu, sõnaalguse cha/ja- ca/ga- asemel, uvulaarne R, ümardatud 
esivokaal lal diftongi asemel ja konsonandiesine poolvokaal /w/ l\l asemel), samas kui lõunamurded jagavad 
enam ühisjooni iberoromaani keeltega (nt beetatsism, helilised frikatiivid vokaalide vahel heliliste klusiilide 
asemel ning -ch- -it- asemel) ja gaskooni murdel on rida omapäraseid jooni, mis puuduvad teistest murretest 
(nt /h/ IV asemel, lr\l kadu vokaalide vahel, vokaalidevaheline -r- ja sõnalõpu -t/ch keskaegse -II- asemel). 
Murretel on ka suured leksikaalsed erinevused. Mõnes murdes on ühised sõnad prantsuse keelega, teistel aga 
katalaani ja hispaania keelega ( maison/casa "maja", testa/cap "pea", petit/pichon "väike", achaptarlcrompar 

"ostma", entendre!ausir "kuulma", se taire/se calar "vaikima", 
tombar/caire "kukkuma", p(l)us/mai "rohkem", totjorn/sempre 
"alati" jne). Sellegipoolest on murrete vahelise vastastikuse 
arusaadavuse määr suur. 

Oksitaani keele pikaajaline säilimine on tõsises ohus. UNESCO 
Ohstatud keelte punane raamat^ arvab oksitaani keele kuuest 
põhimurdest neli (Provengal, Auvergnat, Limousin ja Languedocien) 
tõsiselt ohustatud keelte hulka, ülejäänud kaks (gaskooni keel ja 
Vivaro-Alpi murre) aga kindlalt ohustatuteks. 

Oksitaani murded Jules Ronjat' järgi 


Eesti tõlkija ja kirjanik Johannes Semper on oksitaani keelt 
iseloomustanud järgmiselt: "See keel on võrreldes prantsuse 
raamatuliseks tardunud keelega kaugelt mahlakam, konkreetsem, 
helisevam, nagu seda meil on näiteks võru murral kirjakeele 

kõrval."M 

Vaata ka 

■ Oksitaanikeelne Vikipeedia 

■ Aragoni kuningriik ja Aragoni kroon 

■ Bernart de Ventadorn 

■ Limousin ja Provence 



Oksitaaniaja Aragoonia enne 1213. 
aasta Muret lahingut Toulousei 
läheda 

